cyanic-selkie/wikianc huggingface dataset:
केशवदास
रस
केशव दास जी ने अपने काव्य में अनेक स्थलों पर विविध रसों की उत्कृष्ट व्यंजना की है, किंतु मुख्यतः वे श्रृंगार और वीर रस के कवि हैं। श्रृंगार के दोनों पक्षों को उन्होंने अपनाया है। वीरोचित उत्साह के मार्मिक वर्णन में तो वे अपनी सानी नहीं रखते। शत्रुघ्न के बाणों से मूर्छित लव के लिए विलाप करती हुई सीता के प्रति कुश का कथन कितना उत्साहपूर्ण है _
छंद
छंदों के विषय केशव का ज्ञान अपार था। जितने प्रकार के छंदों का प्रयोग उन्होंने किया हिंदी साहित्य में किसी ने नहीं किया। रामचंद्रिका में तो छंदों की विविधता इस सीमा तक पहुँच गई है कि विद्वानों ने उसे छंदों का अजायबघर कह दिया है। केशव ने स्वतः लिखा है -
अलंकार
केशव को अलंकारों से विशेष मोह था उनके अनुसार -
महरगांव मल्ला, भिकियासैण तहसील
महरगांव मल्ला, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
केशवदास
अलंकार
अतः उनकी कविता में विभिन्न अलंकारों का प्रयोग सर्वत्र दिखाई देता है। अलंकारों के बोझ से कविता के भाव दब से गए हैं और पाठक को केवल चमत्कार हाथ लगता है।
जहां अलंकार-योजना प्रति केशव को कठोर आग्रह नहीं है, वहां उनकी कविता अत्यन्त हृदयग्राही और सरस हैं। उपमा-अलंकार का एक उदाहरण देखिए- दशरथ-मरण के उपरांत भरत जब महल में प्रवेश करते हैं तो वे माताओं को वृक्ष विहीन लताओं के समान पाते हैं।
साहित्य में स्थान
केशव दासजी हिंदी साहित्य के प्रथम आचार्य हैं। हिंदी में सर्व प्रथम उन्होंने ही काव्य के विभिन्न अंगों का शास्त्रीय पद्धति से विवेचन किया। यह ठीक है कि उनके काव्य में भाव पक्ष की अपेक्षा कला पक्ष की प्रधानता है और पांडित्य प्रदर्शन के कारण उन्हें कठिन काव्य के प्रेत कह कर पुकारा जाता है किंतु उनका महत्व बिल्कुल समाप्त नहीं हो जाता। आचार्य रामचंद्र शुक्ल के शब्दों में केशव की रचना में सुर, तुलसी आदि की सी सरलता और तन्मयता चाहे न हो पर काव्यांगों का विस्तृत परिचय करा कर उन्होंने आगे के लिए मार्ग खोला। केशवदास जी वस्तुतः एक श्रेष्ठ कवि थे। सूर और तुलसी के पश्चात हिंदी-काव्य-जगत में उन्हीं की ही गणना की जाती है-
संयुक्त राष्ट्र मानव अधिवासन कार्यक्रम
संयुक्त राष्ट्र मानव अधिवासन कार्यक्रम; UN-HABITAT: इसकी स्थापना 1978 में की गयी थी। 1976 में कनाडा के बैंकूवर में मानव अधिवास पर संयुक्त राष्ट्र सम्मेलन (हैबीटेट- प्रथम) का आयोजन हुआ, जिसमे मानव अधिवासन क्रिया-कलापों के संगठन एवं सुदृढ़ीकरण हेतु संयुक्त राष्ट्र प्रणाली के अधीन एक विशिष्ट निकाय की अनुशंसा की गयी। इसी अनुशंसा के अंतर्गत महासभा द्वारा 1977 में आवास-निर्माण-नियोजन समिति की आर्थिक व सामाजिक परिषद के अधीन मानव अधिवास आयोग (सीएचएस) में बदल दिया गया। 1978 में इस आयोग की सेवाएं प्रदान करने तथा इसके प्रस्तावों को लागू करने के लिए यूएनसीएचएस की स्थापना की गयी इसका केन्द्र नैरौबी में स्थित है।
विकास
इसके क्रिया-कलापों में सरकारी अधिवासन व नियोजन कार्यक्रमों हेतु तकनीकी सहायता उपलब्ध कराना, विशेषज्ञों की बैठकें व कार्यशालाएं आयोजित करना तथा एक भूमंडलीय सूचनातंत्र के माध्यम से सूचनाओं का वितरण करना शामिल है। सीएचएस द्वारा इस केन्द्र को शासित किया जाता है। तकनीकी सहयोग, विकास व अनुसंधान, सूचना, दृश्य-श्रव्य एवं प्रपत्रीकरण तथा प्रशासन के लिए अलग-अलग प्रभाव मौजूद हैं। हैबीटेट एवं ह्युमेन सेटलमेंट फाउंडेशन वित्तीय स्कंध के रूप में कार्य करता है।
गतिविधियां तथा कार्य
सभी गतिविधियों का संचालन कार्यकारी निदेशक की देख-रेख में होता है। सीएचएस द्वारा वर्ष 1987 को बेघरों के लिए आश्रय हेतु अंतरराष्ट्रीय वर्ष के रूप में मनाया गया। यूएनसीएचएस अन्य संगठनों व एजेंसियों के साथ प्रासंगिक कार्यक्रमों व गतिविधियों के सम्बंध में सामंजस्य स्थापित करता है। 1988 में सीएचएस द्वारा आश्रय हेतु भूमंडलीय रणनीति को स्वीकृति दी गयी। जून 1996 में इस्ताबुल में हैबीटेट-द्दितीया का आयोजन हुआ, जिसे शहर शिखर सम्मेलन भी कहा जाता है। इस सम्मेलन में शहरी जीवन के पर्यावरण सुधार एवं प्रबंधन, सभी के लिए आश्रय की उपलब्धि तथा आवास अधिकारों पर अत्यधिक बल दिया गया। इस्ताबुल घोषणा ने राष्ट्रीय एवं अंतरराष्ट्रीय विकास नीतियों व योजनाओं में मानव अधिवास के महत्व को पुनर्रेखांकित किया।
जेसन
जेसन या जावास्क्रिप्ट ऑब्जेक्ट नोटेशन (JavaScript Object Notation / JSON) (उच्चारण: /ˈdʒeɪsən/ जे-सन) एक तरह का मुक्त फाइल प्रारूप या फ़ारमैट है, जो मानव के पढ़ने लायक पाठ को भेजने और प्राप्त करने के लिए उपयोग किया जाता है। इसे छोटे रूप में जेसन पढ़ा जाता है। यह अपना सारा डाटा एरे के रूप में रखता है। यह एक बहुत ही आम डाटा प्रारूप है, जो ब्राउज़र या सर्वर द्वारा भेजा या लिया जाता है। इसके उपयोग के साथ ही एक्सएमएल का उपयोग भी एजेक्स में कम होने लगा है।
इतिहास
जेसन की जरूरत तब महसूस हुई जब लोगों को सर्वर से ब्राउज़र में उसी समय जानकारी का आदान प्रदान करना होता था। ऐसा केवल पहले कुछ प्लगइन के द्वारा ही हो सकता था, जिसमें फ्लैश और जावा एप्लेट आते हैं। कई लोग इस तरह के प्लगइन का उपयोग नहीं करते थे, लेकिन बिना प्लगइन के ऐसी सुविधा नहीं मिलती थी और इसी से इसकी जरूरत महसूस होने लगी।
डगलस क्रोकफोर्ड ने पहले जेसन फ़ारमैट को बनाया और उसका प्रचार किया। इसकी शुरुआत स्टेट सॉफ्टवेयर में हुई थी, जिसका वास्तविक नाम वेल नेटवर्क इंक था। इस कंपनी की स्थापना मार्च 2001 में क्रोकफोर्ड के साथ साथ रैंडी फार्मर, ग्रेग मेकडोनाल्ड, चिप मॉर्निंगस्टार, रोबर्ट नपिल्टोनिया और डोमिनिक जायनिस ने साथ में किया था। इसे टेस्ला वेंचर ने अक्टूबर 2011 में $1.8 मिलियन डॉलर की रकम दान की थी।
उदाहरण
नीचे दी गई जानकारी किसी व्यक्ति के बारे में जानकारी है, जिसे जेसन के प्रारूप में दिखाया गया है।
मीडिया प्रकार
इसका आधिकारिक मीडिया प्रकार " " है, जिसे कई आधुनिक उपयोग वाली जगहों में अपनाया जा चुका है। हालांकि इसका पहले अनाधिकारिक रूप से " " या सामग्री प्रकार के रूप में " " का उपयोग किया जा रहा था। लेकिन आधिकारिक प्रकार मिलने के बाद भी यह कई सेवा प्रदाताओं, ब्राउज़र, सर्वर, वेब एप और अन्य तरह के एपीआई आदि में भी उपयोग होता आ रहा है। इसके कुछ उल्लेखनीय उदाहरण में गूगल सर्च, याहू , फ्लिकआर , फेसबूक , लिफ्ट फ्रेमवर्क , डोजो टूलकिट 0.4 आदि हैं।
गंधर्व विवाह
प्राचीन भारतीय स्मृतिकारों ने विवाह के जो आठ प्रकार मान्य किए थे, गंधर्व विवाह उनमें से एक है। इस विवाह में वर-वधू को अपने अभिभावकों की अनुमति लेने की ज़रूरत नहीं पड़ती थी। युवक युवती के परस्पर राजी होने पर किसी श्रोत्रिय के घर से लाई अग्नि से हवन करने के बाद हवन कुंड के तीन फेरे परस्पर गठबंधन के साथ कर लेने मात्र से इस प्रकार का विवाह संपन्न मान लिया जाता था। इसे आधुनिक प्रेम विवाह का प्राचीन रूप भी कह सकते हैं। इस प्रकार का विवाह करने के पश्चात् वर-वधू दोनों अपने अभिभावकों को अपने विवाह की निस्संकोच सूचना दे सकते थे क्योंकि अग्नि को साक्षी मान कर किया गया विवाह भंग नहीं किया जा सकता था। अभिभावक भी इस विवाह को स्वीकार कर लेते थे। किंतु इस प्रकार का विवाह जातिगत-पूर्वानुमति या 'लोकभावना' के विरुद्ध समझा जाता था, लोग इस प्रकार किए गए विवाह को उतावली में किया गया विवाह ही मानते थे। कुछ अर्थशास्त्रियों की धारणा थी कि इस प्रकार के विवाह का परिणाम अच्छा नहीं होता। भारतीय परिप्रेक्ष्य में शकुंतला-दुश्यंत, पुरुरवा-उर्वशी, वासवदत्ता-उदयन के विवाह गंधर्व-विवाह के प्रख्यात उदाहरण हैं।
रेशमा
बचपन और व्यक्तिगत जीवन
रेशमा का जन्म राजस्थान राज्य की रतनगढ़ तहसील के लोहा गाँव में लगभग १९४७ में एक बंजारों के परिवार में हुआ। वह एक बंजारा जनजाति से थी जो उनके पिता इस्लाम में परिवर्तित हो गए थे। उनकी बंजारा जनजाति भारत के विभाजन के तुरंत बाद कराची चली गई। भारत विभाजन के कुछ देर बाद उनका परिवार पाकिस्तान में जा बसा। उनका कहना है कि शास्त्रीय संगीत में उनको कोई शिक्षा हासिल नहीं हुई। रेशमा नें एक इंटरव्यू में कहा है के "मेरा जन्म बीकानेर राजस्थान के पास एक क़स्बे में एक सौदागरों के परिवार में हुआ। जन्म का साल तो मुझे मालूम नहीं लेकिन मुझे बताया गया के जब मुझे १९४७ में पाकिस्तान लाया गया तो मेरी चंद माह की ही उम्र थी। मेरे परिवार वाले बीकानेर से ऊँट ले जाकर और जगहों पर बेचते थे और वहां से गाय-बकरियां वापस ला कर घर के पास बेचते थे। मैं बंजारों के एक बड़े क़बीले से हूँ और मेरा परिवार हमेशा इधर से उधर सफ़र ही करता रहता था। हम में से कईं अब लाहौर और कराची में बस गए हैं लेकिन जब भी हमें फिर सफ़र याद आता है हम बोरिया-बिस्तर बाँध के चल देतें हैं।"
रेशमा अनपढ़ थी और अनौपचारिक तरीक़े से बोलती थी। उन्होंने हमेशा भारत-पाकिस्तान मित्रता को बढ़ाने की बात की थी। रेशमा ने सुश्री इन्दिरा गान्धी के सामने भी गाया था। रेशमा ठेठ पंजाबी बोलतीं थीं। १९४७ के विभाजन के बाद, जनवरी २००६ में जब पंजाब के दोनों हिस्सों के बीच लाहोर-अमृतसर बस पहली बार चली तो सबसे पहली बस पर २६ यात्री थे, जिसमे से १५ पाकिस्तान सरकार के अफ़सर थे। बाक़ी यात्रियों में से ७ रेशमा और उनके परिवारजन थे।
प्रसिद्धि
रेशमा सब से पहले रेडियो पाकिस्तान पर गाने गाकर मशहूर हुईं थीं। उनके सब से जाने माने गानों में "दमादम मस्त क़लन्दर", "हाय ओ रब्बा, नहियो लाग्दा दिल मेरा", "सुन चरख़े दी मिट्ठी-मिट्ठी कूक माहिया मईनु याद आउंदा", "वे मैं चोरी-चोरी" और "अक्खियाँ नूं रैह्न दे अक्खियाँ दे कोल" शामिल हैं। "अक्खियाँ नूं रैह्न दे अक्खियाँ दे कोल" को राज कपूर ने १९७३ में बनी फ़िल्म बॉबी में हिन्दी में अनुवादित कर के "अक्खियों को रहने दे अक्खियों के पास" के रूप में डाला। धीरे-धीरे रेशमा के गाने सीमा पार कर के भारत में लोकप्रिय होने लगे। १९८०-९० के अरसे में जब भारत-पाकिस्तान के दरमयान कलाकारों को आने-जाने की कि अनुमति दी गयी, तो रेशमा नें भारत में गाने गाये। सुभाष घई नें अपनी फ़िल्म 'हीरो' में उनसे "लम्बी जुदाई" गवाया जो बहुत प्रसिद्ध हुआ।
भौतिक सबूत
भौतिक सबूत, वास्तविक सबूत और सामग्री सबूत तीनो एक ही है। कोई वस्तु जो अपराधिक स्थान पर मिलती है या अपराधिक स्थान से जुड़ी हुए होती है और संपर्क करती है अपराधी से, जो साक्ष्य देखा जा सखता है। जो साबित करता है हुए अपराध को और जो कोई भी अपराध से जुडा हुआ है। भौतिक सबूत में सिर्फ हथियार ही नहीं आते हैं बल्की शरीर के अवयव भी आते हैं और साथ ही शरीर के छाप भी आते हैं।
अपराधिक स्थान पर जाँच पड़ताल में भौतिक सबूत सहायता करता है इस प्रकार-
प्रकार
वस्तु
शरीर के अवयव
छाप
गोथिक भाषा
गोथिक एक विलुप्त यूरोपीय भाषा है जो गोथों द्वारा बोली जाती थी। यह मुख्य रूप से कोडेक्स अर्जेण्टस से जानी जाती है, जो चौथी सदी के बाइबिल अनुवाद की छठी सदी की प्रतिलिपि है, और बड़े आकार के पाठसंग्रह वाली एकमात्र पूर्वी जर्मेनिक भाषा है। एक जर्मन भाषा के रूप में, गोथिक भारोपीय भाषा परिवार का एक हिस्सा है। गोथिक में सबसे पुराने दस्तावेज चौथी सदी से हैं। यह भाषा मध्य छठी शताब्दी में गिरावट में थी,आंशिक रूप से फ्रैंक्स के हाथों गोथों की पराजय, इटली में गोथों के उन्मूलन और भौगोलिक अलगाव के कारण। गोथिक भाषा एक घरेलू भाषा के रूप में औबेरियन प्रायद्वीप (आधुनिक स्पेन और पुर्तगाल) में आठवीं सदी तक और निचले डेन्यूब क्षेत्र तथा क्रीमिया में पृथक पहाड़ी क्षेत्रों में नवीं सदी तक बची रही।
ऐसे प्राचीन अभिप्रमाणित ग्रंथों का होना इसे तुलनात्मक भाषा विज्ञान में काफी रुचि की एक भाषा बनाता है।
इतिहास और साक्ष्य
गोथिक में कुछ ही दस्तावेज बचे हैं जो कि भाषा के पूर्ण पुनर्निर्माण के लिए अपर्याप्त हैं।
डोरिस लेसिंग
जीवन परिचय
ईरान में जन्मीं डोरिस के माता-पिता दोनों ब्रिटिश थे। पिता पर्शिया के इम्पीरियल बैंक में क्लर्क व माँ एक नर्स थीं। १९२५ में परिवार (आज के) जिम्बाब्वे में स्थानांतरित हो गया। जिन सपनों को लेकर वे यहाँ आए थे- वे चकनाचूर हो गए। लेसिंग के अनुसार उनका बचपन सुख व दु:ख की छाया था, जिसमें सुख कम व पीड़ा का अंश ही अधिक रहा। अपने भाई हैरी के साथ प्राकृतिक जगत के रहस्यों को सम्झने-बूझने में लगी लेसिंग को अनुशासन, घरेलू साफ़-सफ़ाई व घरेलू तथा सामान्य लड़की बनाने आदि के प्रति माँ बहुत सतर्क व कठोर रहीं। १३ वर्ष की आयु में लेसिंग की विधिवत शिक्षा का अंत हो गया। किंतु ये अन्य दक्षिण अफ़्रीकी लेखिकाओं की भाँति न रहकर शिक्षा से वहीं विरत नहीं हो गईं अपितु स्वयं ही शिक्षार्जन की दिशा में बढ़ती रहीं। अभी पिछले दिनों दिए गए इनके एक वक्तव्य के अनुसार- "दु:खी बचपन 'फ़िक्शन"(लेखन) का जनक होता है, मेरे विचार से यह बात सोलह आने सही है"। १९ वर्ष की आयु में १९३७ में सैलिस्बरी आने पर टेलीफ़ोन ऑपरेटर के रूप में भी इन्होंने कार्य किया। यहीं इनके दो विवाह हुए। पहला १९३९ में फ़्रैन्क विज़डम से, जिससे इन्हें दो बच्चे हुए। किन्तु यह सम्बंध चार वर्ष ही रहा और १९४३ में तलाक हो गया। दूसरा विवाह एक जर्मन राजनैतिक कार्यकर्ता गॉटफ्रीड लेसिंग से किया जिसकी परिणति भी १९४९ में तलाक के रूप में हुई। इस विवाह से हुए एकमात्र बेटे को लेकर ये ब्रिटेन आ गई थीं।
साहित्यिक जीवन
डोरिस लेसिंग के साहित्यिक जीवन का प्रारंभ १९४९ से माना जा सकता है जब वे दूसरे विवाह से हुए बेटे के साथ १९४९ में लंदन पहुँचीं। उनका पहला उपन्यास "द सिंगिंग ग्रास" इसी वर्ष प्रकाशित हुआ और यहीं से विधिवत इनके लेखकीय जीवन की शुरुआत हुई। इनका साहित्य अधिकांश अपने अफ़्रीकी जीवनानुभ­वों से जुड़ा है, जिसमें बचपन की स्मृतियाँ, राजनीति से जुड़ाव व समाज-संलग्नता ही अधिकांश है। सांस्कृतिक टकराव, जड़ों में जमा अन्याय, वर्णभेद, आत्मद्रोह, आत्मद्वन्द्व की स्थितियाँ इनके साहित्य में बहुतायत से हैं। दक्षिण अफ़्रीका में श्वेत उपनिवेशवाद के प्रति असहमत लेखन के कारण १९५६ में इन्हें वर्जित लेखक तक घोषित कर दिया गया। उपन्यास, कहानी, कविता, नाटक, एकांकी, आदि विधाओं के अतिरिक्त भी इन्होंने लिखा था।
पुरस्कार सम्मान
"अंडर माई स्किन:वोल्यूम वन ऑफ़ माई आटोबायोग्राफ़ी टू१९४९" (१९९५ में प्रकाशित) के लिए इन्हें 'जेम्स टैईट ब्लैक प्राईज़' से सम्मानित किया गया। १९९५ में हार्वर्ड विश्वविद्यालय ने इन्हें ऒनरेरी डिग्री प्रदान की। इसी वर्ष ये ४० वर्ष बाद पुन: दक्षिणी अफ़्रीका गईं और बेटी व नाती-पोतों से मिलीं। ४० वर्ष पूर्व जिस लेखन के लिए इन्हें प्रतिबन्धित व निष्कासित किया गया था, उसी लेखन के कारण इस बार इनका वहाँ गर्मजोशी से स्वागत-सत्कार किया गया। १९५४ से २००५ तक देश-विदेश में अपने साहित्य व लेखन पर मिले अनेक प्रतिष्ठित सम्मानों व पुरस्कारों की शृंखला में २००७ का 'नोबेल' साहित्य पुरस्कार इस वर्ष इन्हें मिला। उनका अन्तिम उपन्यास - " द क्लेफ्ट" था जिसका कथानक समुद्र के किनारे रहने वाले स्त्री-समुदाय ‘क्लेफ़्ट’ पर केन्द्रित है।
लिंडलर उत्प्रेरक
लिंडलर उत्प्रेरक (Lindlar catalyst) एक विषमांगी उत्प्रेरक है जो कि कैल्शियम कार्बोनेट पर जमा और सीसा के विभिन्न रूपों के साथ प्रतिक्रिया करके तैयार पैलेडियम होता है। सीसा पैलेडियम साइटों को निष्क्रिय करने के लिए कार्य करता है। पैलेडियम सामग्री आमतौर पर उत्प्रेरक का वजन द्वारा 5% होता है। उत्प्रेरक का प्रयोग हाइड्रोजनीकरण (hydrogenation) के द्वारा एल्काइन्स (alkynes) को एल्कीन्स (alkenes) में बदलने (यानी बिना आगे एल्केन्स (alkanes) में बदलने के) के लिए किया जाता है। इस प्रकार यदि एक यौगिक में डबल बॉड व ट्रिपल बॉड दोनों शामिल होते हैं तो उत्प्रेरक केवल ट्रिपल बॉड को डबल बॉड के रूप में कम कर देता है।
इसके आविष्कारक हर्बर्ट लिंडलर(Herbert Lindlar) की व्याख्या के अनुसार, उत्प्रेरक को कैल्शियम कार्बोनेट के घोल मे पैलेडिय़म क्लोराइड के रिडक्शन और उसके बाद घोल मे लेड एसिटेट मिलाकर बनाया जाता है। इस प्रक्रिया से, एक बड़े सतही क्षेत्र के उत्प्रेरक को प्राप्त किया जा सकता है। Quinolene के साथ उत्प्रेरक के क्रियाशीलता छोड़ने (deactivation) के कारण इसकी चयनात्मकता (selectivity) बढ़ती है, जो की एल्कीन्स (alkenes) को एल्केन्स (alkanes) बनने से रोकती है।
एल्काइन्स का रिडक्शन stereoselective होता है; वाया syn-addition यह cis-alkene देता है।
एड्म्स उत्प्रेरक (Adams' catalyst), पैलेडिय़म ब्लैक (Palladium black) और रेनी निकल (Raney nickel) अन्य विषम उत्प्रेरक हैं। जो की हाइड्रोजनीकरण के लिए उपयोगी हैं।
अल्केम लेबोरेटरीज
अल्केम लेबोरेटरीज लिमिटेड एक भारतीय बहुराष्ट्रीय फार्मास्युटिकल कंपनी है जिसका मुख्यालय मुंबई में है, जो भारत और विश्व स्तर पर फार्मास्युटिकल जेनरिक, फॉर्मूलेशन और न्यूट्रास्यूटिकल्स का निर्माण और बिक्री करती है।
कंपनी
अल्केम ने 2003 में तलोजा में ANDA विकास के लिए अपनी अनुसंधान और विकास सुविधा स्थापित की 2006 में अल्केम की संक्रामक-विरोधी दवा टैक्सीम भारत में घरेलू बिक्री के मामले में 1,000 मिलियन को पार करने वाली भारतीय दवा उद्योग की पहली दवा बन गई। 2014 में अल्केम की एक और दवा क्लैवम ने भारत में घरेलू बिक्री के मामले में 2,000 मिलियन का आंकड़ा पार कर लिया।
2007 में कंपनी ने एम्लोडिपाइन दवा के लिए अपना पहला ANDA दायर किया जिसे 2009 में मंजूरी दे दी गई अल्केम ने 705 ब्रांडेड जेनेरिक दवाओं का एक पोर्टफोलियो विकसित किया है, जिसमें से 13 ब्रांड वित्तीय वर्ष 2015 के लिए भारत के शीर्ष 300 ब्रांडों में शामिल हैं और 30 सितंबर 2015 को समाप्त छह महीनों में भारत में 705 ब्रांडों का एक पोर्टफोलियो है। एल्केम की 21 विनिर्माण सुविधाएं हैं, 19 भारत में और 2 अमेरिका में। 5 सुविधाएं यूएस एफडीए, टीजीए, यूके एमएचआरए द्वारा प्रमाणित हैं।
अधिग्रहण
एल्केम की 21 विनिर्माण सुविधाएं हैं: 19 भारत में और 2 अमेरिका में। अमेरिका में ये 2 सुविधाएं क्रमशः 2012 और 2013 में हासिल की गईं। 2014 में, अल्केम ने गैलडर्मा एसए से भारत में "क्लिंडैक-ए" ब्रांड का अधिग्रहण किया। 2015 में, अल्केम ने अमेरिका में एक फॉर्मूलेशन विनिर्माण सुविधा का अधिग्रहण किया।
गंगा घाटी के जीव-जन्तु और वनस्पति
गंगा नदी अपनी यात्रा में जितना बड़ा भू भाग पार करती है उसमें पहाड़ी और मैदानी जलवायु का एक बड़ा हिस्सा आता है। घने वन, खुले मैदान और ऊँचे पहाड़ों के साथ चलती यह नदी अनेक प्रकार के पशु पक्षी और वनस्तपतियों को आश्रय देती हैं। इसमें मछलियों की १४० प्रजातियाँ, ३५ सरीसृप तथा इसके तट पर ४२ स्तनधारी प्रजातियाँ पाई जाती हैं। इस क्षेत्र में पाये जाने वाले सामान्य जीव-जंतुओं में हैं लंगूर, लाल बंदर, भूरे भालू, सामान्य लोमड़ी, चीते, बर्फीले चीते, भौंकने वाले हिरण, सांभर, कस्तूरी मृग, सेरो, बरड़ मृग, साही, तहर आदि। विभिन्न रंगों की तितलियां तथा कीटें भी यहां पायी जाती हैं। हिमालयी सीटी बजाती सारिकाएं, स्वणिर्म किरीटधारी, पाश्चात्य रंग-विरंगे हैसोड़, साखिएं मोनाल एवं कोकल तीतर, चकवे आदि यहाँ के प्रमुख पक्षी हैं।
इस क्षेत्र में वनस्पतियों की विशाल प्रजातियां है। हिमालय का बलूत सर्वाधिक प्रमुख है। अन्य में शामिल हैं बुरांस, सफेद सरो (एवीज पींड्रो), स्वच्छ पेड़ (पाईसिया स्मिल बियाना), सदाबहार पेड़ (साईप्रेसस तरूलोस) तथा नीले देवदार आदि हैं। जब बलूत के पेड़ विलीन हो रहे होते है तो पैंगर (एसक्युलस ईडिका), कबासी (कोरिलस जैकुमोंटी), कंजुला (एसर कैसियम) तथा रींगाल (जानसेरेसिंस) इसकी जगह आ जाते हैं। परर्णांग, विसर्पी पौधे तथा शैवाक की यहां बहुतायत है।
हिन्दी नाटक
जैसाकि कहा जा चुका है, हिन्दी में अव्यावसायिक साहित्यिक रंगमंच के निर्माण का श्रीगणेश आगाहसन ‘अमानत’ लखनवी के ‘इंदर सभा’ नामक गीति-रूपक से माना जा सकता है। पर सच तो यह है कि ‘इंदर सभा’ की वास्तव में रंगमंचीय कृति नहीं थी। इसमें शामियाने के नीचे खुला स्टेज रहता था। नौटंकी की तरह तीन ओर दर्शक बैठते थे, एक ओर तख्त पर राजा इंदर का आसन लगा दिया जाता था, साथ में परियों के लिए कुर्सियाँ रखी जाती थीं। साजिंदों के पीछे एक लाल रंग का पर्दा लटका दिया जाता था। इसी के पीछे से पात्रों का प्रवेश कराया जाता था। राजा इंदर, परियाँ आदि पात्र एक बार आकर वहीं उपस्थित रहते थे। वे अपने संवाद बोलकर वापस नहीं जाते थे।
उस समय नाट्यारंगन इतना लोकप्रिय हुआ कि अमानत की ‘इंदर सभा’ के अनुकरण पर कई सभाएँ रची गई, जैसे ‘मदारीलाल की इंदर सभा’, ‘दर्याई इंदर सभा’, ‘हवाई इंदर सभा’ आदि। पारसी नाटक मंडलियों ने भी इन सभाओं और मजलिसेपरिस्तान को अपनाया। ये रचनाएँ नाटक नहीं थी और न ही इनसे हिन्दी का रंगमंच निर्मित हुआ। इसी से भारतेन्दु हरिश्चन्द्र इनको 'नाटकाभास' कहते थे। उन्होंने इनकी पैरोडी के रूप में ‘बंदर सभा’ लिखी थी।
हिन्दी रंगमंच और भारतेन्दु हरिश्चंद्र
इस प्रकार भारतेन्दु से पूर्व हिन्दी रंगमंच और नाट्य-रचना के व्यावसायिक तथा अव्यावसायिक साहित्यिक प्रयास तो हुए पर हिन्दी का वास्तविक और स्थायी रंगमंच निर्मित और विकसित नहीं हो पाया था। सन् 1850 ई. से सन् 1868 ई. तक हिन्दी रंगमंच का उदय और प्रचार-प्रसार तो हुआ पर उसका सुरुचिपूर्ण विकास और स्थायी निर्माण नहीं हो सका था। पारसी नाटक मंडलियों के अतिरिक्त कुछ और भी छुटपुट व्यावसायिक मंडलियाँ विभिन्न स्थानों पर निर्मित हुईं पर साहित्यिक सुरुचि सम्पन्नता का उनमें भी अभाव ही रहा।
व्यावसायिक मंडलियों के प्रयत्न में हिन्दी रंगमंच की जो रूपरेखा बनी थी, प्रचार और प्रसार का जो काम हुआ था तथा इनके कारण जो कुछ अच्छे नाटककार हिन्दी को मिले थे-उस अवसर और परिस्थिति का लाभ नहीं उठाया जा सका था।
हिन्दी के विशुद्ध साहित्यिक रंगमंच और नाट्य-सृजन की परम्परा की दृष्टि से सन् 1868 ई. का बड़ा महत्त्व है। भारतेन्दु के नाटक-लेखन और मंचीकरण का श्रीगणेश इसी वर्ष हुआ। इसके पूर्व न तो पात्रों के प्रवेश-गमन, दृश्य-योजना आदि से युक्त कोई वास्तविक नाटक हिन्दी में रचा गया था। भारतेन्दु के पिता गोपालचन्द्र द्वारा रचित ‘नहुष’ तथा महाराज विश्वनाथसिंह रचित ‘आनंदरघुनंदन’ भी पूर्ण नाटक नहीं थे, न पर्दों और दृश्यों आदि की योजना वाला विकसित रंगमंच ही निर्मित हुआ था; नाट्यारंगन के अधिकतर प्रयास भी अभी तक मुंबई आदि अहिन्दी भाषी क्षेत्रों में ही हुए थे और भाषा का स्वरूप भी हिन्दी-उर्दू का मिश्रित खिचड़ी रूप ही था।
3 अप्रैल सन् 1868 को पं. शीतलाप्रसाद त्रिपाठी रचित 'जानकी मंगल' नाटक का अभिनय ‘बनारस थियेटर’ में आयोजित किया था। कहते हैं कि जिस लड़के को लक्ष्मण का अभिनय पार्ट करना था वह अचानक उस दिन बीमार पड़ गया। लक्ष्मण के अभिनय की समस्या उपस्थित हो गई और उस दिन युवक भारतेन्दु स्थिति को न सँभालते तो नाट्यायोजन स्थगित करना पड़ता। भारतेन्दु ने एक-डेढ़ घंटे में ही न केवल लक्ष्मण की अपनी भूमिका याद कर ली अपितु पूरे ‘जानकी मंगल’ नाटक को ही मस्तिष्क में जमा लिया। भारतेन्दु ने अपने अभिजात्य की परवाह नहीं की।
उन दिनों उच्च कुल के लोग अभिनय करना अपनी प्रतिष्ठा के अनुकूल नहीं समझते थे। इस प्रकार इस नाटक से भारतेन्दु ने रंगमंच पर सक्रिय भाग लेना आरम्भ किया। इसी समय-उन्होंने नाट्य-सृजन भी आरम्भ किया।
भारतेन्दु ने सन् 1868 ई. से सन् 1885 ई. तक अपने स्वल्प और अत्यन्त व्यस्त जीवन से शेष 17 वर्षों में अनेक नाटकों का सृजन किया, अनेक नाटकों में स्वयं अभिनय किया, अनेक रंगशालाएँ निर्मित कराईं और हिन्दी रंगमंच के स्थापन का स्तुत्य प्रयास किया। यही नहीं, भारतेन्दु के अनेक लेखकों और रंगकर्मियों को नाट्य-सृजन और अभिनय के लिए प्रेरित किया। भारतेन्दु के सदुद्योग एवं प्रेरणा से काशी, प्रयाग, कानपुर आदि कई स्थानों पर हिन्दी का अव्यावसायिक साहित्यिक रंगमंच स्थापित हुआ।
भारतेन्दु के ही जीवन काल में ये कुछ रंग-संस्थाएँ स्थापित हो चुकी थीं :
इनके अतिरिक्त बलिया, डुमराँव, लखनऊ आदि उत्तर प्रदेश के कई स्थानों और बिहार प्रदेश में भी हिन्दी रंगमंच और नाट्य-सृजन की दृढ़ परम्परा का निर्माण हुआ।
प्रेरणा-स्रोत
भारतेन्दु और उनके सहयोगी लेखकों ने नाट्य-सृजन की प्रेरणा कहाँ-कहाँ से प्राप्त की, यह प्रश्न पर्याप्त महत्त्व का है। इस प्रश्न का महत्त्व इस दृष्टि से और भी बढ़ जाता है, जब हम देखते हैं कि हिन्दी में नाट्य-रचना का सूत्रपात भारतेन्दु की ही नव-प्रवर्तनकारी प्रतिभा से हुआ। यद्यपि भारतेन्दु से पूर्व नाट्य-शैली में कुछ सृजन-प्रयास हुए थे, पर नाटक के वास्तविक रूप का उद्भव सर्वप्रथम भारतेन्दु की ही लेखिनी से हुआ। अस्तु, जब हिन्दी में इस साहित्यि-विधा का अभाव था, तो भारतेन्दु ने नाट्य-सृजन की प्रेरणा कहाँ से ली?
साहित्यिक प्रेरणा की खोज की जाय तो कहा जा सकता है कि भारतेन्दु ने संस्कृत तथा प्राकृत की पूर्ववर्ती भारतीय नाट्य-परम्परा और बँगला की समसामयिक नाट्यधारा के साथ अंग्रेजी प्रभाव-धारा से प्रेरणा ली। यद्यपि हमारे यहाँ भास, कालीदास, भवभूति, शूद्रक आदि पूर्ववर्ती संस्कृत नाटककारों की समृद्ध नाट्य-परम्परा विद्यमान थी, पर यह खेद की बात है कि भारतेन्दु बाबू ने उस समृद्ध संस्कृत नाट्य-परम्परा को अपने सम्मुख रखा। प्राकृत-अपभ्रंश काल में अर्थात् ईसा की 9वीं-10 वीं शताब्दी के बाद संस्कृत नाटक ह्रासोन्मुख हो गया था। प्राकृत और अपभ्रंश में भी नाट्य-सृजन वैसा उत्कृष्ट नहीं हुआ जैसा पूर्ववर्ती संस्कृत-नाट्य-साहित्य था। अत: भारतेन्दु के सामने संस्कृत-प्राकृत की यह पूर्ववर्ती ह्रासगामी परम्परा रही। संस्कृत के मुरारि, राजशेखर, जयदेव आदि की क्रमश: ‘अनर्घराघव’, ‘बालरामायण’, ‘प्रसन्नराघव’ आदि रचनाएँ ही भारतेन्दु तथा उनके सहयोगी लेखकों का आदर्श बनीं। इनमें न कथ्य- या विषय-वस्तु का वह गाम्भीर्य था, जो कालिदास आदि की अमर कृतियों में था, न उन जैसी शैली-शिल्प की श्रेष्ठता थी। यही कारण है कि भारतेन्दु-पूर्व हिन्दी नाटक सर्वथा निष्प्राण रहा और यद्यपि भारतेन्दु ने उसमें सामयिक, सामाजिक और सांस्कृतिक जीवन की झलक पैदा कर नवोन्मेष और किंचित् सप्राणता का प्रयास किया, पर उनके प्रयत्नों के बावजूद भारतेन्दुकालीन हिन्दी नाटक कथ्य और शिल्प दोनों की ही दृष्टि से शैशव काल में ही पड़ा रहा, विशेष उत्कर्ष को प्राप्त नहीं हुआ।
भारतेन्दु के पश्चात
पर ये प्रयास भी बहुत दिन नहीं चल सके। धनाभाव तथा सरकारी और गैर-सरकारी प्रोत्साहन के अभाव में साहित्यिक रंगमंच की स्थापना के प्रयत्न कालान्तर में सब सो गए। इन छुटपुट प्रयासों के अन्तर्गत तत्कालीन साहित्यिक नाटकों का अभिनय हुआ और हिन्दी में कुछ अच्छे रंगमंचानुकूल साहित्यिक नाटकों की रचना हुई। पारसी नाटक कंपनियों के दुष्प्रभाव का तो यह प्रयास अच्छा जवाब था, किन्तु यह प्रयास था बहुत ही स्वल्प। दूसरे, इस साहित्यिक रंगान्दोलन से भी हिन्दी का रंगमंच विशेष विकसित नहीं हुआ, क्योंकि यह रंगमंच पारसी रंगमंच से विशेष भिन्न और विकसित नहीं था- वही पर्दों की योजना, वैसा ही दृश्य-विधान और संगी आदि का प्रबंध रहता था। वैज्ञानिक साधनों से सम्पन्न घूमने वाले रंगमंच का विकास 19 वीं शती में नहीं हो सका था। ध्वनि-यन्त्र आदि की स्थापना के प्रयास भी हिन्दी रंगमंच के विकास की दिशा में कोई महत्त्वपूर्ण योग नहीं दे पाए। हाँ, इनका यही लाभ हुआ की पारसी नाटक कम्पनियों के भ्रष्ट प्रचार को कुछ धक्का लगा तथा कुछ रंगमंचीय हिन्दी नाटक प्रकाश में आए।
बीसवीं शताब्दी
20 वीं शताब्दी के तीसरे दशक में सिनेमा के आगमन ने पारसी रंगमंच को सर्वथा समाप्त कर दिया। पर अव्यावसायिक रंगमंच इधर-उधर नए रूपों में जीवित रहा। अब हिन्दी का रंगमंच केवल स्कूलों और कॉलेजों में ही है। यह रंगमंच बड़े नाटकों की अपेक्षा एकांकियों को अधिक अपनाकर चला। इसके दो मुख्य कारण हैं- एक तो आज का दर्शक कम-से-कम समय में अपने मनोरंजन की पूर्ति करना चाहता है, दूसरे, आयोजकों के लिए भी बड़े नाटक का प्रदर्शन यहां बहुत कठिनाई उत्पन्न करता है वहाँ एकांकी का प्रदर्शन सरल है-रंगमंच, दृश्य-विधान आदि एकांकी में सरल होते हैं, पात्र भी बहुत कम रहते हैं। अत: सभी शिक्षालयों, सांस्कृतिक आयोजनों आदि में आजकल एकांकियों का ही प्रदर्शन होता है। डॉ॰ राम कुमार वर्मा, उपेन्द्रनाथ अश्क, सेठ गोविन्द दास, जगदीशचन्द्र माथुर आदि हमारे अनेक नाटककारों ने सुन्दर अभिनय-उपयोगी एकांकी नाटकों तथा दीर्घ नाटकों की रचना की है।
स्वतंत्रता के पश्चात
स्वतंत्रता के पाश्चात् हिन्दी रंगमंच के स्थायी निर्माण की दिशा में अनेक सरकारी-गैर-सरकारी प्रयत्न हुए हैं। सरकार की ओर से भी कई गैर-सरकारी संस्थाओं को रंगमंच की स्थापना के लिए आर्थिक सहायता मिली है। पुरुषों के साथ अब स्त्रियाँ भी अभिनय में भाग लेने लगी हैं। स्कूलों-कॉलेजों में कुछ अच्छे नाटकों का अब अच्छा प्रदर्शन होने लगा है।
अनेक सामाजिक-सांस्कृतिक संस्थाओं से संबद्ध कुछ अच्छे स्थायी रंगमंच बने हैं, जैसे थिएटर सेंटर के तत्त्वावधान में दिल्ली, बंबई, कलकत्ता, इलाहाबाद, हैदराबाद, बंगलौर, शान्तिनिकेतन आदि स्थानों पर स्थायी रंगमंच स्थापित हैं। केन्द्रीय सरकार भी इस ओर पर्याप्त ध्यान दे रही है। पर इन सर्वभाषायी रंगमंचों पर हिन्दी भिखारिणी-सी ही प्रतीत होती है।
केन्द्रीय सरकार ने संगीत नाटक अकादमी की स्थापना की है, जिसमें अच्छे नाटककारों और कलाकारों को प्रोत्साहन दिया जाता है।
व्यावसायिक रंगमंच के निर्माण के भी पिछले दिनों कुछ प्रयत्न हुए हैं। प्रसिद्ध कलाकार स्वर्गीय पृथ्वीराज कपूर ने कुछ वर्ष हुए पृथ्वी थियेटर की स्थापना की थी। उन्होंने कई नाटक प्रस्तुत किए हैं, जैसे ‘दीवार’, ‘गद्दार’, ‘पठान’, ‘कलाकार’, ‘आहूति’ आदि। धन की हानि उठाकर भी कुछ वर्ष इस कम्पनी ने उत्साहपूर्वक अच्छा कार्य किया। पर इतने प्रयास पर भी बंबई, दिल्ली या किसी जगह हिन्दी का स्थायी व्यावसायिक रंगमंच नहीं बन सका है। इस मार्ग में कठिनाइयाँ हैं।
एक्सेंट्रिक पेंडुलम
एक्सेंट्रिक पेंडुलम (Eccentric Pendulum) नवंबर, 2008 में गठित भारत का 'हेवी मेटल' बैंड है। उन्होने एक स्टूडियो एलबम और एक ईपी जारी किया है।
प्रारंभिक वर्ष
२००८ सनकी पेंडुलम के अंत में बेंगलूर, भारत में बनाई गई थी। बैंड की उस समय ढंढोरची Vibhas, ताल गिटार पर आशीष, निखिल अपने पिछले बैंड Assylum और गीतकार / bassist से निकाला गया था अरुण गया था। इस बैंड जाज, संलयन और परिवेश तत्वों के संयोजन से गाने composes. मार्च 2009 में, सनकी पेंडुलम उनकी पहली EP शीर्षक "नकारात्मक भावनाओं के मूर्तिकार" जारी की. इस EP भारतीय उपमहाद्वीप भर में खरीदारों और यूरोप और अमेरिका की कुछ भागों कलाकृति है देखा गया एलेक्स Eckman लॉन द्वारा किया गया (भी Arsis, टर्मिनल फंक्शन और Hacride की तरह बैंड पर छापा).
अगस्त 2009 में, फहीम बैंड उनके नेतृत्व गिटारवादक में शामिल हो गए। इस बैंड के गीतात्मक विषय लाइट, सौंदर्य, भावनाओं और Absurdness पर है।
प्रकाशिकी घुमावदार
दिसम्बर में, 2009 सनकी पेंडुलम बनावट और आमोन Amarth के रूप में अंतरराष्ट्रीय धातु दिग्गजों के साथ डेक्कन रॉक फेस्टिवल में खेला था। में उन्होंने यह भी Meshuggah के लिए भारत में संगीत कार्यक्रम खुला. Bassist के साथ सनकी पेंडुलम के हाल के साक्षात्कार बैंड अरुण ने कहा: "! (वैसे ही जैसे मैंने किया था) मैं ईमानदारी से धातु संस्कृति और प्रवृत्ति फैलता भारत से अधिक लोगों में तेजी से खुद को बॉलीवुड / लड़कों से धातु कन्वर्ट करने के लिए आशा है कि" द्वारा. एक राष्ट्रव्यापी और बेंगलूर सनकी पेंडुलम में एक भव्य समापन समारोह के बाद प्रतियोगिता से बाहर आने के विजयी करने के लिए और जर्मनी जाने के लिए Wacken ओपन एयर में खेलने के लिए टिकट मिलता है। शीर्षक = सनकी पेंडुलम Wacken धातु लड़ाई जीतने | वे 2011 के शुरू में अपने नवीनतम प्रकाशिकी घुमावदार एल्बम जारी किया है।
धतरी टोला गाँव, भगवानपुर (बेगूसराय)
}
ब्यूरा बन्दोबस्ती, हल्द्वानी तहसील
ब्यूरा बन्दोबस्ती, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
इतिहास-लेख
इतिहास-लेख या इतिहास-शास्त्र (Historiography) से दो चीजों का बोध होता है- (१) इतिहास के विकास एवं क्रियापद्धति का अध्यन तथा (२) किसी विषय के इतिहास से सम्बन्धित एकत्र सामग्री। इतिहासकार इतिहासशास्त्र का अध्ययन विषयवार करते हैं, जैसे- भारत का इतिहास, जापानी साम्राज्य का इतिहास आदि। इतिहास लेखन निरन्तर चलने वाली एक प्रक्रिया है। मानव समाज के क्रिया-कलापों का क्रमबद्ध विवरण हमें 500 ई. पूर्व से ही प्राप्त हो सका है। सबसे पहले इतिहास लेखन का क्रमबद्ध विवरण यूनानी विद्वान हेरोडोट्स के द्वारा किया गया था। उसने 500 ई.पू. से लेखन कार्य शुरू किया था। इस प्रकार हेरोडोट्स को ही प्रथम ऐतिहासिक लेखक के रूप में जाना जाता हैं। हेरोडोट्स के बाद यूनान में लेखक थ्यूसीडाइड्स का नाम विशेष रूप से उल्लेखनीय है। वही 19वीं शताब्दी में 'रैन्क' नामक शख्स ने इतिहास को वैज्ञानिक आधार पर लिखकर अपनी रचना को जर्मनी में प्रकाशित करवाया था। फिर दुनिया के अन्य देशों विशेषकर भारत, फ्रांस,, इटली,अरब आदि में इतिहास लेखन चालू हुआ, वर्तमान में ऑगस्ट कामप्टे का प्रत्यक्षवाद इतिहास लेखन प्रचलन में हैं, क्योंकि इसमें वैज्ञानिक आधार पर इतिहास लेखन किया जाता हैं।
परिचय
इतिहास न्यूनाधिक उसी प्रकार का सत्य है जैसा विज्ञान और दर्शनों का होता है। जिस प्रकार विज्ञान और दर्शनों में हेरफेर होते हैं उसी प्रकार इतिहास के चित्रण में भी होते रहते हैं। मनुष्य के बढ़ते हुए ज्ञान और साधनों की सहायता से इतिहास के चित्रों का संस्कार, उनकी पुरावृत्ति और संस्कृति होती रहती है। प्रत्येक युग अपने-अपने प्रश्न उठाता है और इतिहास से उनका समाधान ढूंढ़ता रहता है। इसीलिए प्रत्येक युग, समाज अथवा व्यक्ति इतिहास का दर्शन अपने प्रश्नों के दृष्टिबिंदुओं से करता रहता है। यह सब होते हुए भी साधनों का वैज्ञानिक अन्वेषण तथा निरीक्षण, कालक्रम का विचार, परिस्थिति की आवश्यकताओं तथा घटनाओं के प्रवाह की बारीकी से छानबीन और उनसे परिणाम निकालने में सर्तकता और संयम की अनिवार्यता अत्यंत आवश्यक है। उनके बिना ऐतिहासिक कल्पना और कपोलकल्पना में कोई भेद नहीं रहेगा।
इतिहास की रचना में यह अवश्य ध्यान रखना चाहिए कि उससे जो चित्र बनाया जाए वह निश्चित घटनाओं और परिस्थितियों पर दृढ़ता से आधारित हो। मानसिक, काल्पनिक अथवा मनमाने स्वरूप को खड़ा कर ऐतिहासिक घटनाओं द्वारा उसके समर्थन का प्रयत्न करना अक्षम्य दोष होने के कारण सर्वथा वर्जित है। यह भी स्मरण रखना आवश्यक है कि इतिहास का निर्माण बौद्धिक रचनात्मक कार्य है अतएव अस्वाभाविक और असंभाव्य को प्रमाणकोटि में स्थान नहीं दिया जा सकता। इसके सिवा इतिहास का ध्येयविशेष यथावत् ज्ञान प्राप्त करना है। किसी विशेष सिद्धांत या मत की प्रतिष्ठा, प्रचार या निराकरण अथवा उसे किसी प्रकार का आंदोलन चलाने का साधन बनाना इतिहास का दुरुपयोग करना है। ऐसा करने से इतिहास का महत्त्व ही नहीं नष्ट हो जाता, वरन् उपकार के बदले उससे अपकार होने लगता है जिसका परिणाम अंततोगत्वा भयावह होता है।
ग़ज़वा ए ज़ी अम्र
ग़ज़वा ए ज़ि अम्र (अंग्रेज़ी:Raid on Dhu Amarr) घाटफान पर छापे के रूप में भी जाना जाता है, इस्लामिक कैलेंडर के वर्ष एएच 3, मार्च 624 में ग़ज़वा ए सवीक के ठीक बाद हुआ। इस अभियान का आदेश मुहम्मद द्वारा दिया गया था जब उन्हें खुफिया सूचना मिली थी कि मदीना के बाहरी इलाके में बनू मुहरिब और बनू तलबाह जनजातियां हमला करने की योजना बना रही हैं। इसलिए, मुहम्मद सल्लल्लाहु अलैहि वसल्लम ने 450 आदमियों के साथ एक पूर्व-खाली धावा अभियान शुरू किया ।
जब दुश्मनों ने मुहम्मद के आसन्न आगमन के बारे में सुना, तो वे तेजी से भाग गए। मुसलमानों ने जब्बार नामी व्यक्ति को भी पकड़ लिया जो बाद में इस्लाम में परिवर्तित हो गया और उनके मार्गदर्शक के रूप में काम किया। इस घटना का उल्लेख इब्न हिशाम की मुहम्मद की जीवनी और अन्य ऐतिहासिक स्रोतों में मिलता है।
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
भवानी प्रसाद मिश्र
भवानी प्रसाद मिश्र (जन्म: २९ मार्च १९१४ - मृत्यु: २० फ़रवरी १९८५) हिन्दी के प्रसिद्ध कवि तथा गांधीवादी विचारक थे। वे 'दूसरा सप्तक' के प्रथम कवि हैं। गांंधी-दर्शन का प्रभाव तथा उसकी झलक उनकी कविताओं में स्पष्ट देखी जा सकती है। उनका प्रथम संग्रह 'गीत-फ़रोश' अपनी नई शैली, नई उद्भावनाओं और नये पाठ-प्रवाह के कारण अत्यन्त लोकप्रिय हुआ। प्यार से लोग उन्हें भवानी भाई कहकर सम्बोधित किया करते थे।
उन्होंने स्वयं को कभी भी निराशा के गर्त में डूबने नहीं दिया। जैसे सात-सात बार मौत से वे लड़े वैसे ही आजादी के पहले गुलामी से लड़े और आजादी के बाद तानाशाही से भी लड़े। आपातकाल के दौरान नियम पूर्वक सुबह-दोपहर-शाम तीनों वेलाओं में उन्होंने कवितायें लिखी थीं जो बाद में त्रिकाल सन्ध्या नामक पुस्तक में प्रकाशित भी हुईं।
भवानी भाई को १९७२ में उनकी कृति बुनी हुई रस्सी पर साहित्य अकादमी पुरस्कार मिला। १९८१-८२ में उत्तर प्रदेश हिन्दी संस्थान का साहित्यकार सम्मान दिया गया तथा १९८३ में उन्हें मध्य प्रदेश शासन के शिखर सम्मान से अलंकृत किया गया।
जीवन परिचय
भवानीप्रसाद मिश्र का जन्म गाँव टिगरिया, तहसील सिवनी मालवा, जिला होशंगाबाद (मध्य प्रदेश) में हुआ था। क्रमश: सोहागपुर, होशंगाबाद, नरसिंहपुर और जबलपुर में उनकी प्रारम्भिक शिक्षा हुई। १९३४-३५ में उन्होंने हिन्दी, अंग्रेजी और संस्कृत विषय लेकर बी०ए० पास किया। महात्मा गांधी के विचारों के अनुसार शिक्षा देने के विचार से एक स्कूल खोलकर अध्यापन कार्य शुरू किया और उस स्कूल को चलाते हुए १९४२ में गिरफ्तार होकर १९४५ में छूटे। उसी वर्ष महिलाश्रम वर्धा में शिक्षा देने एक शिक्षक की तरह गये और चार-पाँच साल वहीं बिताये। कविताएँ लिखना लगभग १९३० से ही नियमित रूप से प्रारम्भ हो गया था और कुछ कविताएँ पं० ईश्वरी प्रसाद वर्मा के सम्पादन में निकलने वाले हिन्दूपंच में हाईस्कूल पास होने के पहले ही प्रकाशित हो चुकी थीं। सन १९३२-३३ में वे माखनलाल चतुर्वेदी के सम्पर्क में आये। चतुर्वेदी जी आग्रहपूर्वक कर्मवीर में उनकी कविताएँ प्रकाशित करते रहे। हंस में भी उनकी काफी कविताएँ छपीं उसके बाद अज्ञेय जी ने 'दूसरा सप्तक' में उन्हें प्रकाशित किया। 'दूसरा सप्तक' के बाद प्रकाशन क्रम ज्यादा नियमित होता गया। उन्होंने चित्रपट के लिये संवाद लिखे और मद्रास के ए०बी०एम० में संवाद निर्देशन भी किया। मद्रास से वे मुम्बई में आकाशवाणी के प्रोड्यूसर होकर गये। बाद में उन्होंने आकाशवाणी केन्द्र दिल्ली में भी काम किया। जीवन के ३३वें वर्ष से वे खादी पहनने लगे। जीवन की सान्ध्य बेला में वे दिल्ली से नरसिंहपुर (मध्यप्रदेश) एक विवाह समारोह में गये थे वहीं अचानक बीमार हो गये और अपने सगे सम्बन्धियों व परिवार जनों के बीच अन्तिम साँस ली। किसी को मरते समय भी कष्ट नहीं पहुँचाया। उनके पुत्र अनुपम मिश्र एक सुपरिचित पर्यावरणविद थे।
प्रमुख कृतियाँ
कविता संग्रह- गीत फरोश, चकित है दुख, गान्धी पंचशती, बुनी हुई रस्सी, खुशबू के शिलालेख, त्रिकाल सन्ध्या, व्यक्तिगत, परिवर्तन जिए, अनाम तुम आते हो, इदम् न मम, शरीर कविता: फसलें और फूल, मानसरोवर दिन, सम्प्रति, अँधेरी कविताएँ, तूस की आग, कालजयी, नीली रेखा तक और सन्नाटा, ।
बाल कविताएँ - तुकों के खेल,
संस्मरण - जिन्होंने मुझे रचा
निबन्ध संग्रह - कुछ नीति कुछ राजनीति।
विचारधारा
भवानी प्रसाद मिश्र उन गिने चुने कवियों में थे जो कविता को ही अपना धर्म मानते थे और आम जनों की बात उनकी भाषा में ही रखते थे। उन्होंने ताल ठोककर कवियों को नसीहत दी थी-
उनकी बहुत सारी कविताओं को पढ़ते हुए महसूस होता है कि कवि आपसे बोल रहा है, बतिया रहा है। जहाँ अपनी 'गीतफरोश' कविता में कवि ने अपने फ़िल्मी दुनिया में बिताये समय को याद कर कवि के गीतों का विक्रेता बन जाने की विडम्बना को मार्मिकता के साथ कविता में ढाला है वहीं 'सतपुड़ा के जंगल' जैसी कविता सुधी पाठकों को एक अछूती प्रकृति की सुन्दर दुनिया में लेकर चलती है।.उनकी कविताएँ गेय हैं और पाठकों को ताउम्र स्मरण रहती हैं। वे गूढ़ बातों को भी बहुत ही आसानी और सरलता के साथ अपनी कविताओं में रखते थे। नई कविताओं में उनका काफी योगदान है। उनका सादगी भरा शिल्प अब भी नये कवियों के लिए चुनौती और प्रेरणास्रोत है। वे जनता की बात को जनभाषा में ही रखते थे। उनकी कविताओं में नये भारत का स्वप्न झलकता है। उनकी कविताएँ परिवर्तन और सुधार की अभिव्यक्ति हैं। वे आपातकाल में विरोध में खड़े हो गए और विरोध स्वरूप प्रतिदिन तीन कवितायें लिखते थे। वस्तुत: वे कवियों के कवि थे।
केली ब्रूक
केली ब्रूक (दिनांक November 23, 1979को इंग्लैंड के केंट स्थित रॉचेस्टर में केली ऍन पार्सन्स के रूप में जन्मीं) एक अंग्रेज़ मॉडल, अभिनेत्री, ऑकेज़नल स्विमवियर डिज़ाईनर एवं टेलीविज़न प्रस्तुतकर्ता हैं।
प्रारम्भिक जीवन
केली ने अपनी पढ़ाई रोंचेस्टर, केंट स्थित 'द थॉमस अवेलिंग इन वारेन वुड' स्कूल में की। उसके बाद एक पेशेवर मॉडल बनने से पहले उन्होंने लन्दन के इटालिया कोंटी स्टेज स्कूल में तीन साल तक पढ़ाई की।
मॉडलिंग कॅरियर
ब्रुक ने अपने मॉडलिंग कैरियर की शुरुआत 16 साल की उम्र में अपनी मां के कहने पर एक सौन्दर्य प्रतियोगिता में भाग लेकर किया। इस सफलता के बाद उन्होंने कई विज्ञापन अभियानों में काम किया, जिसमें फॉसटर्स लेजर, रेनॉल्ट मेगेन, वॉकर्स क्रिस्प्स, पिज़ बुईन तथा ब्राविसिमो, वह कंपनी जिसे बड़े स्तनों वाली महिलाओं के लिए ब्रा तथा अधोवस्त्र आदि बनाने में विशिष्टता हासिल है, शामिल है। उनकी कामोत्तेजक देह ने अंततः डेली स्टार अख़बार के सम्पादकीय दल का ध्यान अपनी ओर खींचा, जिसने उन्हें पेज थ्री की एक हस्ती के रूप में छापना शुरू किया।
जल्द ही ब्रूक की तस्वीरें अन्य प्रमुख पत्रिकाओं, मसलन GQ, लोडेड तथा FHM आदि में भी दिखने लगीं. उसी वर्ष अप्रैल में ग्रेज़िया पत्रिका के लिए की गई 5,000 महिलाओं के सर्वेक्षण में उन्हें सर्वश्रेष्ठ ब्रिटिश महिला शरीर की मलिका होने का गौरव मिला। वे वर्ष 2005 में 'FHM की दुनिया की 100 सबसे कामुक महिलाओं की सूची में शीर्ष पर आयीं, जिसके बारे में कहा गया है कि उसमें 15 मिलियन लोगों का सर्वेक्षण किया गया था। बाद में, FHM की 'दुनिया की 100 सबसे कामुक महिलाओं' की सूची में वे वर्ष 2006 में 5वें, 2007 में 17वें तथा 2008 में 34वें स्थान पर रहीं।
ब्रूक ने बड़ी संख्या में तैराकी के कपड़ों, खेल-कूद के पोशाक तथा होजरी की मॉडलिंग के विज्ञापन भी किये हैं। ट्रियुम्फ ब्रा के लिए किया गया उनका काम काफी हलचल का सबब बना क्योंकि ब्रूक की छवि के लिए विशेष रूप से बनाये गए हाई बिलबोर्ड के बारे में कहा जाता है कि वह दुनिया का सबसे बड़ा बिलबोर्ड था।
2006 में उन्होंने यूनिलीवर के लिंक्स बॉडी स्प्रे को प्रस्तुत करने के लिए तकरीबन £1 मिलियन के एक अनुबंध पर हस्ताक्षर किया, जिसे अमेरिका तथा महाद्वीपीय यूरोप में Axe के नाम से जाना जाता है। वे एक विज्ञापन अभियान के हिस्से के रूप में बिलबोर्ड पर, अखबारों में तथा इंटरनेट पर भी दिखी हैं।
वे Sky + & T मोबाइल के विज्ञापनों में भी नज़र आई हैं और अभी हाल ही में उन्होंने रीबोक के लिए मॉडलिंग की है।
कपड़ों की रेंज
2006 में, उन्होंने यूनाईटेड किंगडम के न्यू लुक स्टोर्स में तैराकी के कपड़ों तथा अधोवस्त्रों की अपनी खुद की रेंज निकाली.
प्रस्तुतकर्ता
1997 में, अठारह वर्ष की आयु में, ब्रूक ने MTV, ग्रेनेडा टेलीविज़न तथा द ट्रबल TV चैनल में युवाओं के लिए दिखाए जाने वाले कार्यक्रमों को पेश करना शुरू किया।
मुख्यधारा में प्रस्तुतीकरण के लिए ब्रूक को जनवरी 1999 में सफलता हासिल हुई, जब उन्हें 'द बिग ब्रेकफास्ट' की मेज़बान टीम के लिए जॉनी वॉगन के साथ महिला मेज़बान के रूप में डेनिस वैन औटेन के स्थान पर चुना गया। उन्होंने यह कार्यक्रम जुलाई 1999 में छोड़ दिया। ख़बरों के मुताबिक कई बार प्रसारण भूल होने तथा ऑटोक्यू मशीन से अनेकाक्षर वाले शब्दों को पढ़ने एवं उसके उच्चारण में तकलीफ होने की वजह से उन्हें इस शो से बाहर कर दिया गया था। यहां से निकलने के बाद उन्होंने MTV के लिए कार्यक्रम प्रस्तुत करने की भूमिका निभाई.
2005 में, उन्होंने ITV के रियलिटी टेलीविज़न कार्यक्रम 'सेलिब्रिटी लव आइलैंड' की मेजबानी की।
स्ट्रिक्टली कम डांसिंग
2007 में ब्रूक ने BBC1 पर सेलिब्रिटी नृत्य प्रतियोगिता 'स्ट्रिक्टली कम डांसिंग' में हिस्सा लिया, जिसमें उनके पेशेवर बॉलरूम नृत्य सहभागी ब्रेनडेन कोले थे। इस TV श्रृंखला के दौरान उनके पिता का कैंसर के कारण देहांत हो गया एवं हालांकि उन्होंने पहले-पहल अपने पिता की स्मृति में नृत्य जारी रखने का निर्णय लिया, लेकिन नौवें हफ्ते में उन्होंने प्रतियोगिता से अपना नाम वापस ले लिया।
उन्होंने 'स्ट्रिक्टली कम डांसिंग क्रिसमस स्पेशल 2008' में भी हिस्सा लिया। इसमें उन्होंने ब्रायन फ़ॉर्च्युना के साथ जाइव नृत्य पेश किया, चूंकि ब्रेनडेन कोले अपने परवर्ती सहभागी लीज़ा स्नोडोन के साथ प्रतियोगिता में हिस्सा ले रहे थे। ब्रूक और फ़ॉर्च्युना को क्रेग रेवेल हॉरवुड, लेन गुडमैन एवं ब्रुनो टोनीओली से दस-दस अंक मिले, लेकिन आरलेन फिलिप्स से 9 मिले और उनका कुल अंक 39 बना। तीन अन्य जोड़ियों को भी 39 अंक मिले थे, अतः प्रमुख निर्णायक लेन गुडमैन को उन सभी जोड़ियों को शीर्ष चार स्थानों पर रखना पड़ा. ब्रुक एवं फॉरच्युना को चौथे स्थान पर रखा गया था, लेकिन स्टूडियो में उपस्थित दर्शकों से प्राप्त वोट के आधार पर वे जिल हाफपेनी तथा डारेन बेनेट के बाद दूसरे स्थान पर आए।
रियलिटी TV निर्णायक
2008 में, रियलिटी TV कार्यक्रम की दूसरी श्रृंखला में जेनिफर एलिसन के स्थान पर ब्रूक ने तीनों निर्णायकों में से एक का स्थान ग्रहण किया, जिसे सितम्बर एवं नवम्बर 2008 के बीच प्रसारित किया गया।
जनवरी 2009 में, वे ब्रिटेन हैज़ गॉट टैलेंट की तीसरी श्रृंखला में चौथे निर्णायक के रूप में शिरकत करने वाली थीं, लेकिन पैनेल में एक हफ्ते से भी कम रहने के बाद उन्हें आखिरकार इस कार्यक्रम से बाहर कर दिया गया, चूंकि निर्माताओं ने यह निर्णय लिया था कि चार-चार निर्णायकों वाला प्रारूप 'निहायत जटिल' था। ब्रूक जिस एपिसोड में थीं, उसमें उन्हें मेहमान निर्णायक के रूप में दिखाया गया। इसे मैनचेस्टर में टेप किया गया था और 16 मई को प्रसारित किया गया।
अभिनय-कॅरियर
1997 में, वे एक पल्प वीडियो 'हेल्प द एजेड' के एक धीमे नृत्य में द फ्लेमिंग स्टार्स नामक कल्ट बैंड के हक़ व्हाईटनी के साथ नज़र आयीं।
ब्रूक ने बड़े परदे पर अपनी शुरुआत फ़िल्म सॉर्टेड में एक छोटे किरदार के साथ की, जिसमें वे एक समलैंगिक दृश्य में मशगूल नज़र आती हैं। इसके कुछ ही दिनों बाद वे फ़िल्म 'रिपर' में भी नज़र आईं. इसमें वार्नर ब्रॉस के चार एपिसोडों में उन्होंने सुपरमैन के सबसे अच्छे दोस्त लेक्स लूथर की भूमिका निभा रहे क्लार्क केंट की प्रेमिका की भूमिका निभाई. इस भूमिका को उन्होंने वार्नर ब्रॉस के स्मॉलविले के चार एपिसोडों में शो के पहले सीज़न के दौरान (2001-2002) किया। उन्होंने फ़िल्म अभिनेत्री की हैसियत से कनाडा में भी कार्य पूरे किये हैं एवं वे 2003 की फ़िल्म द इटेलियन जॉब में लाइल की प्रेमिका के छोटे से किरदार में नज़र आई हैं।
मुख्य सितारे के रूप में उनकी पहली फ़िल्म 2004 की 'स्कूल फॉर सिडक्शन' थी। इस फ़िल्म में अपने किरदार के लिए उन्हें सकारात्मक समीक्षाएं मिलीं, "सिडक्शन मर्यादाहीन फॉर्मेट की फ़िल्मों के लिए कुछ झटके लाती है, इसकी यह भी कम वजह नहीं है कि इसमें मुख्य भूमिका में स्वयं ब्रूक हैं" 2004 में उन्होंने वीडियो गेम 'नीड फॉर स्पीड अंडरग्राउंड 2, में ब्रूक बुर्के के साथ निक्की मोरिस का किरदार भी निभाया. 2005 में वे फिलिप वाइडल की एक रोमांचक फ़िल्म हाउस ऑफ 9 में नज़र आईं, जो नौ अनजाने अजनबियों को कब्ज़े में कर किसी घर में एक साथ बंद कर देने के बारे में थी। जहां अपने अस्तित्व को बचा पाने के लिए सभी एक दूसरे से होड़ करने के लिए बाध्य होते हैं।
2006 में फ़िल्म 'सर्वाइवल आइलैंड' (जिसे थ्री भी कहा जाता है)-जिसमें बिली ज़ेन, जो बाद में उनके मंगेतर बने, भी काम कर रहे थे- के समय जुआन पाब्लो दी पेस के साथ वे एक मामूली विवाद में घिर गयी थीं। ब्रूक ने डी पेस के साथ खिंचवाए अपनी नग्न तस्वीरों को अंतिम कट में से काट देने का अनुरोध किया था, लेकिन निर्माता ने ऐसा करने से इनकार कर दिया।
2006 में, उन्होंने ITV के 'मार्पल' नामक नाटक में भी अभिनय किया एवं 2009 में ITV1 के लिए 'मूविंग वॉलपेपर' की दूसरी श्रृंखला में शुरू से आखिर तक अपने रूप में दिखती रहीं। उन्होंने निक साइमन द्वारा निर्देशित विज्ञान-कल्पना रोमांच नाटक 'शैडो' में भी अभिनय किया है।
नाटकीय काम
दिसंबर 2000 में, उन्होंने हैमरस्मिथ के रिवरसाइड स्टूडियो में 'आई कॉन्टैक्ट' नामक नाटक में एक कामुक नृत्यांगना का किरदार निभाया. यह वह किरदार था जिसने शो के अंतिम प्रदर्शन में उन्हें अर्धनग्न दिखा कर कुछ अखबारी प्रचार जुटाया.
अक्टूबर 2000 में, वे लन्दन के कॉमेडी थियेटर में नील लाब्युट के 'फैट पिग' में जीनी के रूप में पश्चिमी छोर की ओर लौटीं. हालांकि इस प्रदर्शन के लिए उन्हें मिश्रित समीक्षाएं मिलीं, डेली मेल में लिखा गया "केली ब्रूक की कमर पतली और पैर खरगोश की जांघों जैसे हैं, लेकिन वे अपने किरदार को निभाने में खरी नहीं उतरती."
नवम्बर 2009 में उन्होंने नोएल कोवार्ड थियेटर के कैलेंडर गर्ल्स में सीलिया का किरदार निभाना शुरू किया, जिसे पहले जेरी हॉल निभाया करती थी।
निजी जीवन
2004 में ग्रीक में रोमांचक फिल्म सर्वाइवल आइलैंड के फिल्मांकन के दौरान ब्रूक की मुलाक़ात अमेरिकी अभिनेता बिली ज़ेन के साथ हुई। ब्रूक और ज़ेन 2008 की गर्मियों में शादी करने वाले थे एवं उन्होंने केंट में एक घर भी खरीद लिया था, लेकिन ब्रूक ने अपने पिता की मौत की वजह से शादी की तारीख़ स्थगित कर दी। अप्रैल 2008 में यह जोड़ी टूट गयी एवं जल्द ही अगस्त 2008 में अपने रिश्ते को हमेशा के लिए ख़त्म करने के लिए वे दोनों साथ इकट्ठे हुए.
सितम्बर 2008 से अब तक ब्रूक का वास्प्स रग्बी खिलाड़ी डैनी किप्रियानी के साथ प्रेम संबंध चल रहा है।
एना-लीना फोरस्टर
एना-लीना फोरस्टर (जन्म १५ जून १९९५) एक जर्मन पैरा-अल्पाइन स्कीयर हैं, जिन्होंने २०१४ और २०१८ के शीतकालीन पैरालिम्पिक्स में भाग लिया और पांच पदक जीते।
प्रारंभिक जीवन
फोर्स्टर का जन्म रैडोल्फज़ेल, कोंस्टान्ज़ जर्मनी में हुआ था। वह एक दाहिने पैर के बिना पैदा हुई थी और उसके बाएं पैर में हड्डियां गायब थीं। उसने वीडीके मुन्चेन स्की क्लब में छह साल की उम्र में स्कीइंग शुरू कर दी थी।
आजीविका
Forster एक मोनो-स्की और आउटरिगर का उपयोग करके LW12 पैरा-अल्पाइन स्कीइंग वर्गीकरण में प्रतिस्पर्धा करता है।
रूस के सोची में 2014 शीतकालीन पैरालिंपिक के लिए फ़ोस्टर को जर्मन टीम के हिस्से के रूप में चुना गया था। स्लैलम में प्रतिस्पर्धा करते हुए उसने 2 मिनट 14.35 सेकंड के समय में समाप्त किया और उसे स्वर्ण पदक विजेता के रूप में पहचाना गया और प्रेस विज्ञप्ति में उसकी जीत की घोषणा की गई। उसे सोना इसलिए दिया गया क्योंकि उसकी हमवतन अन्ना शैफेलहुबर, जो तेजी से समय में समाप्त हो गई थी, को उसके पहले रन की शुरुआत में एक स्थिर स्थिति में आउटरिगर नहीं होने के कारण अयोग्य घोषित कर दिया गया था। एक अपील के बाद शेफेलहुबर को बहाल कर दिया गया और फोर्स्टर को रजत पदक से सम्मानित किया गया। फोर्स्टर ने खेलों का अपना दूसरा रजत पदक जीता, फिर से संयुक्त में शैफेलहुबर से पीछे रहकर। दो जर्मन स्कीयर दौड़ को पूरा करने वाले एकमात्र एथलीट थे। उसका तीसरा पैरालंपिक पदक, एक कांस्य, विशाल स्लैलम में आया, जहां वह 2 मिनट 59.33 सेकंड के समय में शैफेलहुबर और ऑस्ट्रियाई स्कीयर क्लाउडिया लॉश के पीछे समाप्त हुई। डाउनहिल में फोरस्टर चौथे स्थान पर आयी और इसलिए पदक से चूक गयी। वह सुपर-जी इवेंट खत्म करने में नाकाम रही।
फोर्स्टर को 2012 में बैडेन स्पोर्ट्स पर्सनैलिटी ऑफ द ईयर पुरस्कार के लिए नामांकित किया गया था और 2013 में उन्हें उनकी उपलब्धियों को चिह्नित करने के लिए उनके गृह नगर रैडॉल्फज़ेल द्वारा स्वर्ण पदक से सम्मानित किया गया था।
डालासी
डालासी गाम्बिया की आधिकारिक मुद्रा है। यह सौ बुबुत्स से समविभाजित की जाती है। इसका चलन १९७१ में गाम्बियन पाउंड के स्थान पर शुरू हुआ था।
मुरादाबाद
मुरादाबाद (Moradabad) भारत के उत्तर प्रदेश राज्य के मुरादाबाद ज़िले में स्थित एक नगर है। यह ज़िले का मुख्यालय भी है। उत्तर प्रदेश का मुरादाबाद जिला रामगंगा नदी के किनारे पर स्थित है यहां की जलवायु सम व विषम है तथा मुरादाबाद जिले में एक नगर पंचायत कांठ भी तथा तहसील व कांठ थाना उत्तर प्रदेश में नंबर 1 की श्रेणी में प्रथम स्थान प्राप्त है
विवरण
मुरादाबाद पीतल हस्तशिल्प के निर्यात के लिए प्रसिद्ध है। रामगंगा नदी के तट पर स्थित मुरादाबाद पीतल पर की गई हस्तशिल्प के लिए पूरे विश्व में प्रसिद्ध है। इसका निर्यात केवल भारत में ही नहीं अपितु अमेरिका, ब्रिटेन, कनाडा, जर्मनी और मध्य पूर्व एशिया आदि देशों में भी किया जाता है। अमरोहा, गजरौला और तिगरी आदि यहाँ के प्रमुख पयर्टन स्थलों में से हैं। रामगंगा]] और गंगा यहाँ की दो प्रमुख नदियाँ हैं। मुरादाबाद विशेष रूप से प्राचीन समय की हस्तकला, पीतल के उत्पादों पर की रचनात्मकता और हॉर्न हैंडीक्राफ्ट के लिए सबसे अधिक प्रसिद्ध है। यह जिला बिजनौर जिला के उत्तर, बदायूँ जिला के दक्षिण, रामपुर जिला के पूर्व और ज्योतिबा फुले नगर जिला के पश्चिम से घिरा हुआ है।
इतिहास
पूर्व में यह शहर चौपला नाम से जाना जाता था जो हिमालय के तराई और कुमाऊं क्षेत्रों में व्यवसाय और दैनिक जीवनोपयोगी वस्तुओं की प्राप्ति का प्रमुख स्थान रहा है बाद में इसका वर्तमान नाम यह सन् १६००+ में मुग़ल सम्राट शाहजहाँ के बेटे मुराद के नाम पर रखा गया; जिसके कारण इस शहर का नाम मुरादाबाद पड़ गया। 1624 ई. में सम्भल के गर्वनर रुस्तम खान ने मुरादाबाद शहर पर कब्जा कर लिया था और इस जगह पर एक किले का निर्माण करवाया था। उनके नाम पर इस जगह का नाम रुस्तम खान रखा गया। इसके पश्चात् मुरादाबाद शहर की स्थापना मुगल शासक शाहजहाँ के पुत्र मुराद बख्श ने की थी। अत: उसके नाम पर इस जगह का नाम मुरादाबाद रख दिया गया।
भूगोल
मुरादाबाद की स्थिति 28.83°N, 78°W पर है। यहां की औसत ऊंचाई है 186 मीटर (610 फीट).
प्रमुख आकर्षण
मुरादाबाद में होलीडे रीजेंसी नाम का एक पंच सितारा होटल है। इसके अलावा प्रेम वाटर किंगडम घूमने के लिए उपयुक्त जगह है एवं यहाँ पर हाफिज साहब का मजार भी देखने योग्य है जो रामगंगा नदी के किनारे पर स्थित है साथ ही यहाँ 400 बर्ष से भी अधिक पुराना काली माता मंदिर है जो रामगंगा नदी के किनारे स्थित है। रेलवे हॉस्पिटल के पास स्थित प्राचीन मनोकामना मंदिर में भी मंगलवार को श्रद्धालुओं की अच्छी खासी भीड़ जुटा करती है,और नगर की चाऊ वाली बस्ती नामक पुरानी आबादी में स्थित मंदिर का जीर्णोद्धार होने से यह मंदिर भी चर्चा का विषय बन चुका है इसके पूरी दीवार को बहुत रमणीक भित्ति चित्रों से सजाया गया है यदि नवीनता की बात करें तो अब इस नगर में एक आबादी नया मुरादाबाद के नाम से बसी है और इसमें निर्मित हर्बल पार्क भी पर्यटकों के लिए आकर्षण का नया केंद्र बनकर उभरा है,कई एकड़ में फैला यह पार्क विभिन्न प्रजाति के पौधों के कारण तो चर्चा में है ही इसके अलावा समीप ही बह रही गांगन नदी का तट भी कुछ पर्यटकों को एकांतवास के लिए आकर्षित करता है, कुछ लोग नए मुरादाबाद के उस छोर में भी घूमना पसंद करते हैं जिस ओर आधुनिकीकरण की आभा बिखेरते बहुमंजिला टॉवर्स स्थित हैं, शहर सर्व धर्म समभाव का उत्कृष्ट उदाहरण है।